Ibsenprisen

Ibsenprisen er en pris til fremme av norsk dramatikk og Norges eneste dramatikerpris. Prisen blir administrert av Skien kommune, og er blitt utdelt hvert år siden 1986.

 Om tildelingen 
Prisen kan deles ut til en norsk dramatiker som det siste året har fått oppført et nytt verk for barn eller voksne ved et profesjonelt sceneteater, radioteater eller fjernsynsteater, eller for et samlet dramatisk forfatterskap. 

De første årene ble prisen delt ut i Skien på fødselsdagen til Henrik Ibsen, 20. mars, men fra 2008 foregikk utdelingen i noen år i september ved Skien internasjonale Ibsenkonferanse. Per 2023 deles prisen igjen ut i mars. I 2024 kunngjøres vinneren på Ibsens fødselsdag 20. mars.

Per 2024 er prisen på 150 000 kroner og en Ibsenstatuett laget av billedhoggeren Nina Sundby.

 Juryens sammensetning 
Juryen består av seks medlemmer, én fra hver av disse organisasjonene:
 Norsk kritikerlag (Kritikerlagets seksjon for teater, musikk og ballett)
 Norske Dramaturger (tidligere ble denne plassen i juryen tildelt en representant for Norsk Dramaturgforum, som ble oppløst i 2019)
 Regiforbundet (tidligere Norsk Sceneinstruktørforening)
 Norsk Teaterlederforum
 Kunsthøgskolen i Oslo/Universitetet i Oslo
 Skien kommune ved Teater Ibsen

Prisvinnere
1986 – Arne Skouen for samlet dramatisk forfatterskap
1987 – Peder Cappelen for Eufemianatten
1988 – Odd Selmer for På egne ben
1989 – Julian Garner for Svarte okser	
1990 – Edvard Rønning for Himmelplaneten
1991 – Marit Tusvik for Mugg
1992 – Bjørg Vik for Møte i Venezia
1993 – Norvald Tveit for samlet dramatisk forfatterskap
1994 – Eva Sevaldson for Framtida er avlyst
1995 – Terje Nordby for Isblomst
1996 – Jon Fosse for Namnet
1997 – Jesper Halle for Dagenes lys
1998 – Petter S. Rosenlund for En umulig gutt
1999 – Cecilie Løveid for Østerrike og samlet dramatisk forfatterskap
2000 – Tor Åge Bringsværd for samlet dramatisk forfatterskap
2001 – Nina Valsø for Ubuden gjest	
2002 – Niels Fredrik Dahl for Som torden	
2003 – Wetle Holtan for De som lever	
2004 – Per H. V. Schreiner for Den brysomme mannen
2005 – Maria Tryti Vennerød for Dama i luka 
2006 – Liv Heløe og Finn Iunker
2007 – Christopher Grøndahl for Tundra og Silent Winds of Blackpool
2008 – Edvard Hoem for Mikal Hetles siste ord
2009 – Christopher Nielsen for Verdiløse menn
2010 – Kate Pendry for Erasmus Tyrannus Rex
2011 – Lennart Lidström for Pingviner i Sahara
2012 – Fredrik Brattberg for Tilbakekomstene
2013 – Arne Lygre for Jeg forsvinner
2014 – Johan Harstad for Osv.
2015 – Cecilie Løveid for Visning
2016 – Mette Edvardsen for We to be
2017 – Tore Vagn Lid, Cecilie Løveid og Nordahl Grieg for Vår ære/vår makt
2018 – Malmfrid Hovsveen Hallum for Solveigs 2. sang
2019 – Demian Vitanza for Tyngde
2020 – Lisa Charlotte Baudouin Lie for sceneteksten Mare.
2023 – Monica Isakstuen for Dette er ikke oss
2024 – Arne Lygre for I vårt sted
 2025 – Siri Broch Johansen for Per Hansen, en trofast mann.

 Referanser 

Se også
Den internasjonale Ibsenprisen
Ibsenstatuetten

Eksterne lenker